CELEX: 62011CA0379
Language: el
Date: 2012-12-13 00:00:00
Title: Υπόθεση C-379/11: Απόφαση του Δικαστηρίου (δεύτερο τμήμα) της 13ης Δεκεμβρίου 2012 [αίτηση προδικαστικής αποφάσεως του Cour administrative (Λουξεμβούργο)] — Caves Krier Frères Sàrl κατά Directeur de l’Administration de l’emploi (Ελεύθερη κυκλοφορία των εργαζομένων — Άρθρο 45 ΣΛΕΕ — Επιδότηση για την πρόσληψη μεγάλων σε ηλικία και μακροχρόνια ανέργων — Υποχρέωση εγγραφής στα μητρώα γραφείου ευρέσεως εργασίας της εθνικής υπηρεσίας απασχολήσεως — Προϋπόθεση κατοικίας — Περιορισμός — Δικαιολογία)

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/7
            
         Απόφαση του Δικαστηρίου (δεύτερο τμήμα) της 13ης Δεκεμβρίου 2012 [αίτηση προδικαστικής αποφάσεως του Cour administrative (Λουξεμβούργο)] — Caves Krier Frères Sàrl κατά Directeur de l’Administration de l’emploi
   (Υπόθεση C-379/11) (1)
   
   (Ελεύθερη κυκλοφορία των εργαζομένων - Άρθρο 45 ΣΛΕΕ - Επιδότηση για την πρόσληψη μεγάλων σε ηλικία και μακροχρόνια ανέργων - Υποχρέωση εγγραφής στα μητρώα γραφείου ευρέσεως εργασίας της εθνικής υπηρεσίας απασχολήσεως - Προϋπόθεση κατοικίας - Περιορισμός - Δικαιολογία)
   2013/C 38/07
   Γλώσσα διαδικασίας: η γαλλική
   
      Αιτούν δικαστήριο
   
   Cour administrative
   
      Διάδικοι στην υπόθεση της κύριας δίκης
   
   Caves Krier Frères Sàrl
   
      κατά
   
   Directeur de l’Administration de l’emploi
   
      Αντικείμενο
   
   Αίτηση προδικαστικής αποφάσεως — Cour administrative — Ερμηνεία των άρθρων 21 και 45 ΣΛΕΕ — Εθνική ρύθμιση που εξαρτά την επιστροφή εισφορών κοινωνικής ασφαλίσεως στους εργοδότες του ιδιωτικού τομέα που προσλαμβάνουν ανέργους ηλικίας άνω των σαράντα πέντε ετών από την εγγραφή των τελευταίων στα μητρώα γραφείου ευρέσεως εργασίας της εθνικής υπηρεσίας απασχολήσεως για τουλάχιστον ένα μήνα — Εγγραφή εξαρτώμενη από προϋπόθεση κατοικίας — Εμπόδιο στην ελεύθερη κυκλοφορία των εργαζομένων — Παραβίαση της αρχής της ίσης μεταχειρίσεως
   
      Διατακτικό
   
   Το άρθρο 45 ΣΛ έχει την έννοια ότι αντιβαίνει προς αυτό κανονιστική ρύθμιση κράτους μέλους κατά την οποία η χορήγηση στους εργοδότες επιδοτήσεως προσλήψεως ανέργων ηλικίας άνω των 45 ετών τίθεται υπό την προϋπόθεση της εγγραφής του προσλαμβανόμενου ανέργου ως ατόμου που αναζητεί εργασία στο ίδιο κράτος μέλος, εφόσον, κάτι που εναπόκειται στο αιτούν δικαστήριο να εξακριβώσει, αυτή η εγγραφή εξαρτάται από προϋπόθεση κατοικίας στο εθνικό έδαφος.
   
      (1)  ΕΕ C 298 της 8.10.2011.